– Vi kan ikke slutte å ha kvasse ordskifter etter 22. juli, heller ikke om islam, sier Borten Moe til avisen. Han forteller han er stolt over måten hele Norge har stått samlet i uken etter terrorangrepene i Oslo og på Utøya, men advarer mot å la tragedien kvele den offentlige debatten. – Hvis vi nå lager en kompakt konformitet med strenge, spesifikke regler for hva som er lov og ikke lov, så havner vi fort i en situasjon der visse virkelighetsoppfatninger blir stigmatisert.